CELEX: 32018D0499
Language: sk
Date: 2018-03-20 00:00:00
Title: Vykonávacie rozhodnutie Komisie (EÚ) 2018/499 z 20. marca 2018, ktorým sa zriaďuje európska infraštruktúra otvorených skríningových platforiem – Konzorcium pre európsku výskumnú infraštruktúru v oblasti chemickej biológie (EU-OPENSCREEN ERIC) [oznámené pod číslom C(2018) 1482] (Text s významom pre EHP )

26.3.2018   
            
            
               SK
            
            
               Úradný vestník Európskej únie
            
            
               L 82/8
            
         VYKONÁVACIE ROZHODNUTIE KOMISIE (EÚ) 2018/499
   z 20. marca 2018,
   ktorým sa zriaďuje európska infraštruktúra otvorených skríningových platforiem – Konzorcium pre európsku výskumnú infraštruktúru v oblasti chemickej biológie (EU-OPENSCREEN ERIC)
   
      
         [oznámené pod číslom C(2018) 1482]
      
   
   (Iba anglické, české, fínske, lotyšské, nemecké, poľské, španielske a švédske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 723/2009 z 25. júna 2009 o právnom rámci Spoločenstva pre Konzorcium pre európsku výskumnú infraštruktúru (ERIC) (1), a najmä na jeho článok 6 ods. 1 písm. a),
   keďže:
   
               (1)
            
            
               Česko, Fínsko, Lotyšsko, Nemecko, Nórsko, Poľsko a Španielsko požiadali Komisiu, aby zriadila európsku infraštruktúru otvorených skríningových platforiem – Konzorcium pre európsku výskumnú infraštruktúru v oblasti chemickej biológie (ďalej len „konzorcium EU-OPENSCREEN ERIC“). Dohodli sa, že hostiteľským členským štátom konzorcia EU-OPENSCREEN ERIC bude Nemecko.
            
         
               (2)
            
            
               Nariadenie (ES) č. 723/2009 bolo rozhodnutím Spoločného výboru EHP č. 72/2015 začlenené do Dohody o Európskom hospodárskom priestore (EHP) (2).
            
         
               (3)
            
            
               Komisia v súlade s článkom 5 ods. 2 nariadenia (ES) č. 723/2009 posúdila túto žiadosť a dospela k záveru, že spĺňa požiadavky stanovené v uvedenom nariadení.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom výboru zriadeného podľa článku 20 nariadenia (ES) č. 723/2009,
            
         PRIJALA TOTO ROZHODNUTIE:
   Článok 1
   1.   Týmto sa zriaďuje európska infraštruktúra otvorených skríningových platforiem – Konzorcium pre európsku výskumnú infraštruktúru v oblasti chemickej biológie (EU-OPENSCREEN ERIC).
   2.   Základné prvky stanov konzorcia EU-OPENSCREEN ERIC sú uvedené v prílohe.
   Článok 2
   Toto rozhodnutie je určené Českej republike, Fínskej republike, Lotyšskej republike, Nemeckej spolkovej republike, Nórskemu kráľovstvu, Poľskej republike a Španielskemu kráľovstvu.
   
      V Bruseli 20. marca 2018
      
         
            Za Komisiu
         
         Carlos MOEDAS
         
            člen Komisie
         
      
   
   
      (1)  Ú. v. EÚ L 206, 8.8.2009, s. 1.
   
      (2)  Rozhodnutie Spoločného výboru EHP č. 72/2015 z 20. marca 2015, ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd (Ú. v. EÚ L 129, 19.5.2016, s. 85).
   
      PRÍLOHA
      
         ZÁKLADNÉ PRVKY STANOV KONZORCIA EU-OPENSCREEN ERIC
      
      
         Články a odseky stanov konzorcia EU-OPENSCREEN ERIC uvedené nižšie predstavujú základné prvky v súlade s článkom 6 ods. 3 nariadenia (ES) č. 723/2009.
      
      1.   Úlohy a činnosti
      
      (článok 3 stanov konzorcia EU-OPENSCREEN ERIC)
      
                  1.
               
               
                  Konzorcium EU-OPENSCREEN ERIC zriadi a bude prevádzkovať a rozvíjať celoeurópsky rozšírenú výskumnú infraštruktúru pozostávajúcu zo skríningových platforiem, ako aj chemických a biologických inštitúcií s cieľom uľahčiť výskumným pracovníkom prístup k zdrojom, nástrojom a zariadeniam a podporovať špičkový výskum v oblasti molekulárnych mechanizmov biologických procesov.
               
            
                  2.
               
               
                  Konzorcium EU-OPENSCREEN ERIC prevádzkuje infraštruktúru na neziskovej báze. Môže vykonávať obmedzené hospodárske činnosti, pokiaľ úzko súvisia s hlavnou úlohou konzorcia a neohrozujú jej plnenie.
               
            
                  3.
               
               
                  Na plnenie svojich úloh konzorcium EU-OPENSCREEN ERIC vykonáva a koordinuje okrem iného aj tieto činnosti:
                  
                              a)
                           
                           
                              vývoj, budovanie a udržiavanie európskej chemicko-biologickej knižnice zlúčenín;
                           
                        
                              b)
                           
                           
                              vývoj, budovanie a udržiavanie centrálnej databázy výsledkov skríningu;
                           
                        
                              c)
                           
                           
                              budovanie a udržiavanie ústredného úradu pre koordináciu činností;
                           
                        
                              d)
                           
                           
                              organizácia a koordinácia kvalitných infraštruktúrnych služieb s využitím harmonizovaných postupov a noriem kvality;
                           
                        
                              e)
                           
                           
                              poskytovanie efektívneho prístupu k zdrojom a službám EU-OPENSCREEN ERIC a jeho partnerských strán pre výskumníkov v súlade s pravidlami stanovenými v týchto stanovách;
                           
                        
                              f)
                           
                           
                              nadväzovanie spolupráce s inými európskymi a medzinárodnými výskumnými infraštruktúrami s cieľom pomáhať výskumníkom v interdisciplinárnych výskumných otázkach;
                           
                        
                              g)
                           
                           
                              šírenie nástrojov a údajov pre verejnosť;
                           
                        
                              h)
                           
                           
                              výmeny so zástupcami relevantných odvetví bez toho, aby bol dotknutý článok 3 ods. 2 nariadenia (ES) č. 723/2009.
                           
                        
            2.   Štatutárne sídlo EU-OPENSCREEN ERIC
      
      (článok 1 ods. 2 stanov konzorcia EU-OPENSCREEN ERIC)
      Štatutárne sídlo konzorcia ERIC EU-OPENSCREEN bude v Berlíne v Nemecku.
      3.   Názov
      
      (článok 1 ods. 1 stanov konzorcia EU-OPENSCREEN ERIC)
      Zriaďuje sa európska infraštruktúra otvorených skríningových platforiem pre chemickú biológiu – „EU-OPENSCREEN“. EU-OPENSCREEN má formu Konzorcia pre európsku výskumnú infraštruktúru (European Research Infrastructure Consortium – ERIC). Ďalej sa uvádza len ako „konzorcium EU-OPENSCREEN ERIC“.
      4.   Trvanie
      
      (článok 28 ods. 1 stanov konzorcia EU-OPENSCREEN ERIC)
      Konzorcium EU-OPENSCREEN ERIC sa zriaďuje na neurčité obdobie.
      5.   Zrušenie
      
      (článok 28 ods. 2 až 5 stanov konzorcia EU-OPENSCREEN ERIC)
      
                  1.
               
               
                  K zrušeniu konzorcia EU-OPENSCREEN ERIC sa pristúpi po rozhodnutí zhromaždenia členov v súlade s článkom 14 ods. 6, alebo ak počet členov klesne pod minimum stanovené v článku 9 nariadenia (ES) č. 723/2009.
               
            
                  2.
               
               
                  Konzorcium EU-OPENSCREEN ERIC bez zbytočného odkladu a v každom prípade do 10 dní po prijatí rozhodnutia o zrušení konzorcia EU-OPENSCREEN ERIC informuje Európsku komisiu o uvedenom rozhodnutí.
               
            
                  3.
               
               
                  Majetok zostávajúci po zaplatení dlhov konzorcia EU-OPENSCREEN ERIC sa rozdelí medzi členov a pozorovateľov v čase jeho rozpustenia úmerne podľa ich akumulovaného ročného príspevku do konzorcia EU-OPENSCREEN ERIC.
               
            
                  4.
               
               
                  Konzorcium EU-OPENSCREEN ERIC zaniká dňom, keď Európska komisia uverejní príslušné oznámenie v Úradnom vestníku Európskej únie.
               
            6.   Zodpovednosť
      
      (článok 20 stanov konzorcia EU-OPENSCREEN ERIC)
      
                  1.
               
               
                  Zodpovednosť členov a pozorovateľov za dlhy konzorcia EU-OPENSCREEN ERIC je obmedzená do výšky ich príslušných príspevkov.
               
            
                  2.
               
               
                  EU-OPENSCREEN ERIC uzatvorí vhodnú a primeranú poistnú zmluvu na krytie rizík súvisiacich so zriadením a prevádzkou konzorcia EU-OPENSCREEN ERIC.
               
            7.   Politika prístupu
      
      (článok 22 stanov konzorcia EU-OPENSCREEN ERIC)
      
                  1.
               
               
                  Konzorcium EU-OPENSCREEN ERIC poskytuje používateľom prístup k svojim službám a zdrojom v súlade s politikou stanovenou v prílohe 3 k štatútu.
               
            
                  2.
               
               
                  Existujú rôzne kategórie používateľov. Zhromaždenie členov rozhodne o rôznych poplatkoch a rozsahu prístupu pre tieto kategórie.
               
            8.   Politika vedeckého hodnotenia
      
      (článok 17 stanov konzorcia EU-OPENSCREEN ERIC)
      
                  1.
               
               
                  Vedecká a etická poradná rada pozostáva z nezávislých a medzinárodne uznávaných vedcov a/alebo expertov, ktorí konajú z titulu svojej osoby.
               
            
                  2.
               
               
                  Vedecká a etická poradná rada na žiadosť zhromaždenia členov poskytuje poradenstvo ku všetkým záležitostiam vrátane etických otázok. Ďalšie podrobnosti sa stanovia v rokovacom poriadku.
               
            
                  3.
               
               
                  Zhromaždenie členov vymenúva členov vedeckej a etickej poradnej rady na tri roky. Zhromaždenie členov ich môže opätovne vymenovať ešte raz na to isté obdobie.
               
            9.   Politika šírenia informácií
      
      (článok 24 stanov konzorcia EU-OPENSCREEN ERIC)
      Používatelia služieb a zdrojov konzorcia EU-OPENSCREEN ERIC verejne sprístupňujú výsledky svojho výskumu v centrálnej databáze konzorcia EU-OPENSCREEN ERIC po tolerančnom období dvoch rokov. Možno požiadať o predĺženie až do výšky troch rokov. Musia však byť dodržané existujúce práva a povinnosti.
      10.   Práva duševného vlastníctva
      
      (článok 25 stanov konzorcia EU-OPENSCREEN ERIC)
      
                  1.
               
               
                  Pojem „duševné vlastníctvo“ sa chápe v súlade s jeho vymedzením v článku 2 Dohovoru o založení Svetovej organizácie duševného vlastníctva, ktorý bol podpísaný 14. júla 1967.
               
            
                  2.
               
               
                  Konzorcium EU-OPENSCREEN ERIC môže vlastniť práva duševného vlastníctva, ak konzorcium EU-OPENSCREEN ERIC prispieva k inovačnému procesu. Ďalšie podrobnosti týkajúce sa zásad duševného vlastníctva sa stanovia v prílohe 4 k štatútu a v rokovacom poriadku.
               
            
                  3.
               
               
                  Príjem plynúci z duševného vlastníctva vytvoreného konzorciom EU-OPENSCREEN ERIC sa použije na prevádzku konzorcia ERIC EU-OPENSCREEN až do hornej hranice stanovenej v rokovacom poriadku. O používaní príjmov nad túto hranicu musí rozhodnúť zhromaždenie členov.
               
            
                  4.
               
               
                  Žiadne ustanovenie týchto stanov sa nemá chápať ako snaha meniť rozsah a uplatňovanie práv duševného vlastníctva a dohôd o rozdelení prínosov, ako je stanovené v príslušných právnych predpisoch a normách členov a pozorovateľov a v medzinárodných zmluvách, ktorých sú účastníkmi.
               
            11.   Politika zamestnávania
      
      (článok 26 stanov konzorcia EU-OPENSCREEN ERIC)
      
                  1.
               
               
                  Konzorcium EU-OPENSCREEN ERIC je zamestnávateľom podporujúcim rovnosť príležitostí. Na každé voľné pracovné miesto vyberie konzorcium EU-OPENSCREEN ERIC najlepšieho kandidáta. Politika zamestnávania konzorcia ERIC EU-OPENSCREEN sa riadi právnymi predpismi krajiny, v ktorej sú zamestnanci zamestnaní.
               
            
                  2.
               
               
                  Výberové konania na pozície v konzorciu EU-OPENSCREEN ERIC musia byť transparentné, nediskriminačné a musí sa pri nich dodržiavať zásada rovnosti príležitostí. Prijímanie do zamestnania a podmienky zamestnania nesmú byť diskriminačné.
               
            12.   Politika verejného obstarávania
      
      (článok 27 ods. 1 a 2 stanov konzorcia EU-OPENSCREEN ERIC)
      
                  1.
               
               
                  Konzorcium EU-OPENSCREEN ERIC zaobchádza s účastníkmi obstarávania a predkladateľmi ponúk rovnako a nediskriminačným spôsobom, nezávisle od toho, či majú alebo nemajú sídlo v Európskej únii. Celý postup obstarávania rešpektuje zásady transparentnosti, nediskriminácie a hospodárskej súťaže. Ako kritérium sa môže stanoviť verejné obstarávanie v oblasti inovácií. Podrobnosti sa stanovia v rokovacom poriadku.
               
            
                  2.
               
               
                  Obstarávanie zo strany partnerských strán podľa článku 11 stanov musí zohľadňovať potreby konzorcia ERIC EU-OPENSCREEN a technické požiadavky a špecifikácie vydané príslušnými orgánmi. Ďalšie podrobnosti sa stanovia v rokovacom poriadku. Dohoda medzi partnerskou stranou a konzorciom EU-OPENSCREEN ERIC musí obsahovať zodpovedajúce ustanovenie.